קייטלין קלארק

קייטלין קלארק (באנגלית: Caitlin Clark; נולדה ב-22 בינואר 2002) היא כדורסלנית אמריקאית המשחקת באינדיאנה פיבר מליגת ה-WNBA. קלארק נולדה בדה מוין, איווה, והחלה לשחק כדורסל בגיל חמש, והייתה הילדה היחידה בקבוצת בנים. היא שיחקה גם סופטבול, כדורעף, כדורגל וטניס בילדותה לפני שהתמקדה בכדורסל. בכיתה ו' הצטרפה ל-All Iowa Attack, קבוצת איגוד האתלטים החובבים, במדיה שיחקה עד שסיימה את התיכון. היא שיחקה נגד יריבות גדולות יותר, ושיחקה מול תלמידות כיתה י"ב כבר בכיתה ח'. קלארק שאבה השראה בילדותה ממאיה מור (אנ') ממינסוטה לינקס, קבוצת ה-WNBA הקרובה ביותר לעיר הולדתה, ומשחקן ה-NBA הריסון בארנס, ששיחק גם הוא ב-All Iowa Attack. קלארק שיחקה ארבע שנים בוורסיטי בבית הספר התיכון הקתולי דאולינג. בתור פרשמנית העמידה ממוצעים של 15.3 נקודות, 4.7 אסיסטים ו-2.3 חטיפות למשחק, נבחרה לחמישייה השנייה של דרג 5A במדינה והגיעה עם קבוצתה לרבע הגמר. בעונת הסופומור העלתה קלארק את ממוצעיה ל-27.1 נקודות, 6.5 ריבאונדים, ארבעה אסיסטים ו-2.3 חטיפות למשחק, ועזרה לדאולינג להעפיל שוב לרבע הגמר אליפות המדינה. היא דורגה במקום השני במדינה בנקודות ונבחרה לחמישייה הראשונה בדרג 5A. ב-4 בפברואר 2019, כג'וניור, קלעה קלארק 60 נקודות בניצחון 90–78 על מייסון סיטי, תצוגת הקליעה השנייה בטיבה בהיסטוריה של איווה. במהלך המשחק שברה את שיא המדינה במשחק בודד עם 13 שלשות. היא סיימה את העונה עם ממוצעים של 32.6 נקודות, 6.8 ריבאונדים, 3.6 אסיסטים ו-2.3 חטיפות למשחק, והובילה את קבוצתה לחצי גמר אליפות המדינה. באותה עונה היא נבחרה לשחקנית השנה באיווה ונבחרה שוב לחמישייה הראשונה בדרג 5A. כסיניור היא העמידה ממוצעים של 33.4 נקודות, 8 ריבאונדים, 4 אסיסטים ו-2.7 חטיפות למשחק, הייתה מלכת הסלים של איווה והובילה את קבוצתה לגמר דרג 5A. קלארק נבחרה לשחקנית השנה של איווה, ספורטאית השנה באיווה של ה"דה מוין רג'יסטר" ומיס כדורסל של איווה ושוב נבחרה לחמישייה הראשונה במדינה בדרג 5A. קלארק נבחרה גם למשחק מקדונלד'ס אול-אמריקן, אך זה בוטל עקב מגפת הקורונה בארצות הברית. קלארק חוזרה על ידי מספר אוניברסיטאות ומכללות עוד לפני שעלתה לתיכון, וקיבלה את מכתב ההתעניינות הראשון שלה מאוניברסיטת מיזורי סטייט לפני כיתה ז'. בעונתה השנייה בדאולינג היא דורגה כשחקנית מספר אחת במחזור שלה על ידי ESPN, ובסוף קריירת התיכון נחשבה למגיוסת חמישה כוכבים ולשחקנית הרביעית בטיבה במחזור. ב-12 בנובמבר 2019 התחייבה לשחק כדורסל מכללות באוניברסיטת איווה, למרות הצעות מאיווה סטייט ונוטרדאם. קלארק נכנסה לעונתה הראשונה בתור הרכזת הפותחת של איווה, וב-25 בנובמבר 2020 ערכה את הופעת הבכורה שלה במכללות ורשמה 27 נקודות, 8 ריבאונדים ו-4 אסיסטים בניצחון 96–81 על צפון איווה. ב-22 בדצמבר רשמה לראשונה בקריירה טריפל דאבל של 13 נקודות, 13 ריבאונדים ו-10 אסיסטים בניצחון 92–65 על מערב אילינוי. ב-11 בפברואר 2021 קלעה קלארק שיא עונתי של 39 נקודות, יחד עם 10 ריבאונדים ו-7 אסיסטים, בניצחון 88–81 על אוניברסיטת נברסקה–לינקולן, וב-28 בפברואר מסרה שיא עונתי של 14 אסיסטים לצד 18 נקודות בניצחון 84–70 על אוניברסיטת ויסקונסין–מדיסון. בתום העונה הסדירה נבחרה קלארק פה אחד לפרשמנית השנה באזור הביג טן ולחמישיית העונה באזור. היא נבחרה 13 פעמים לפרשמנית השבוע באזור, שיא כל הזמנים, והובילה את הביג טן עם חמישה פרסי שחקנית השבוע. קלארק עזרה לאיווה להגיע למקום השני בטורניר הביג טן, בו נבחרה לנבחרת הטורניר ורשמה 37 אסיסטים, הכי הרבה בהיסטוריה של האירוע. בסיבוב השני של טורניר אליפות המכללות בכדורסל, בו הגיעה איווה לשמינית הגמר, קלעה קלארק 35 נקודות, 7 ריבאונדים ו-6 אסיסטים בניצחון 86–72 על אוניברסיטת קנטקי, ושברה את שיא הנקודות והשלשות (6) במשחק יחיד בטורניר. היא נבחרה לחמישיית העונה הראשונה בארצות הברית (All-American) על ידי איגוד כותבי הכדורסל של ארצות הברית (USBWA), לחמישייה השנייה על ידי Associated Press ולחמישייה של איגוד מאמני כדורסל הנשים (WBCA). כמו כן היא הפכה לפרשמנית הראשונה שזוכה בפרס דון סטיילי (אנ'), המוענק לרכזת הטובה ביותר בחטיבה I, וחלקה עם פייג' בוקרס מקונטיקט שני פרסי פרשמנית השנה בחטיבה I: של ה-USBWA ושל ה-WBCA. קלארק העמידה ממוצעים של 26.6 נקודות, 7.1 אסיסטים ו-5.9 ריבאונדים למשחק, הובילה את חטיבה I של ה-NCAA בנקודות ודורגה במקום השני באסיסטים ובשלשות למשחק. היא הובילה את החטיבה גם בסך כל הנקודות, אסיסטים, סלי שדה ושלשות. היא קבעה שיאי נקודות ואסיסטים לפרשמנית באיווה, וקבעה את ממוצע הנקודות הרביעי בגובהו בתולדות האוניברסיטה. ב-2 בינואר 2022 קלעה קלארק שיא קריירה 44 נקודות בניצחון 93–56 על אוונסוויל, ובכך שברה את שיא הנקודות למשחק אחד באולמה הביתי של איווה והפכה לשחקנית הביג טן שמגיעה הכי מהר ל-1,000 נקודות בקריירה, תוך 40 משחקים. ב-16 בינואר רשמה טריפל דאבל עם 31 נקודות, 10 ריבאונדים ו-10 אסיסטים בניצחון 93–83 על נברסקה, ובמשחק הבא, ארבעה ימים לאחר מכן, רשמה 35 נקודות, 13 ריבאונדים ו-11 אסיסטים בניצחון 105–49 על מינסוטה והפכה לראשונה, גבר או אישה, בחטיבה I שרושמת שני טריפל דאבלים רצופים עם לפחות 30 נקודות, ולאישה הראשונה בהיסטוריה של הביג טן עם שני טריפל דאבלים רצופים. ב-25 בינואר היא מסרה 18 אסיסטים, שיא אוניברסיטה ואזור, יחד עם 20 נקודות ו-7 ריבאונדים בניצחון 107–79 מול פן סטייט. ב-6 בפברואר קלעה קלארק שיא קריירה של 46 נקודות, 25 מהן ברבע הרביעי, ומסרה 10 אסיסטים בהפסד 90–98 לאוניברסיטת מישיגן. לאחר שהובילה את איווה לאליפות העונה הסדירה בביג טן היא נבחרה פה אחד לשחקנית השנה באזור ולחמישייה הראשונה על ידי המאמנים והתקשורת בליגה. קלארק הובילה את איווה לזכייה בטורניר הביג טן ונבחרה לשחקנית המצטיינת בטורניר. עם זאת, בטורניר ה-NCAA הופתעה קבוצתה על ידי קרייטון המדורגת 10 בסיבוב השני, כשקלארק קלעה שפל עונתי של 15 נקודות בלבד. היא נבחרה לאול-אמריקן פה אחד, הפכה לראשונה שזוכה פעמיים ברצף בפרס דון סטיילי וזכתה גם בפרס ננסי ליברמן (אנ') לאחר שהעמידה ממוצעים של 27 נקודות, 8 ריבאונדים ו-8 אסיסטים למשחק והפכה לשחקנית הנשים הראשונה שהובילה את חטיבה I בנקודות ואסיסטים למשחק בעונה אחת. היא הובילה את כדורסל המכללות גם בסך נקודות, זריקות עונשין וטריפל דאבלים. ב-1 בדצמבר 2022 קלעה קלארק שיא עונתי של 45 נקודות בהפסד 81–94 לאוניברסיטת המדינה של קרוליינה הצפונית, ושלושה ימים לאחר מכן רשמה טריפל דאבל שביעי בקריירה עם 22 נקודות, 10 ריבאונדים ו-10 אסיסטים בניצחון 102–71 על ויסקונסין. בכך הפכה קלארק לשיאנית הטריפל דאבלים בביג טן. ב-21 בדצמבר, במשחקה ה-75 בקריירה, עברה קלארק את אלנה דלה דון כשחקנית הנשים שהגיעה הכי מהר ל-2,000 נקודות בקריירה בחטיבה I מאז עונת 1999/00, לאחר שקלעה 20 נקודות בניצחון 92–54 על דארטמות'. בתום העונה הסדירה היא נבחרה שוב לשחקנית השנה בביג טן פה אחד ונבחרה לחמישיית העונה באזור על ידי מאמני הליגה והתקשורת. בטורניר הביג טן הובילה קלארק את איווה איווה לאליפות השנייה ברציפות וזכתה שוב בתואר ה-MOP. במשחק הגמר היא רשמה 30 נקודות, 17 אסיסטים ו-10 ריבאונדים בניצחון 105–72 על אוניברסיטת המדינה של אוהיו, טריפל דאבל ראשון בגמר הטורניר ועשירי בקריירה, ובכך עלתה למקום השני בהיסטוריה של חטיבה I בטריפל דאבלים אחרי סברינה יונסקו. ברבע גמר טורניר ה-NCAA רשמה קלארק טריפל דאבל של 41 נקודות, 12 אסיסטים ו-10 ריבאונדים בניצחון 97–83 על אוניברסיטת לואיוויל, הטריפל דאבל הראשון בהיסטוריה של טורניר המכללות לנשים והראשון בהיסטוריה של טורנירי הגברים או הנשים עם לפחות 30 נקודות. קלארק זכתה בתואר ה-MOP של אזור סיאטל לאחר שהעלתה את איווה לפיינל פור לראשונה מאז 1993. בחצי הגמר היא רשמה 41 נקודות, 8 אסיסטים ו-6 ריבאונדים בניצחון 77–73 על האלופה המכהנת קרוליינה הדרומית שקטע את רצף 42 הניצחונות שלה. היא שברה את שיא הנקודות במשחק אחד בפיינל פור טורניר הנשים, הפכה לשחקנית הראשונה בתולדות הטורניר עם שני משחקי 40 נקודות רצופים, שברה את שיאי הנקודות לעונה אחת של האוניברסיטה ושל הביג טן והעלתה את איווה לגמר לראשונה בתולדותיה. בגמר טורניר ה-NCAA, למרות 30 נקודות של קלארק מול לואיזיאנה סטייט, איווה הפסידה 85–102. במהלך הגמר הייתה קלארק מעורבת בתקרית, כששחקנית LSU אנג'ל ריס התגרתה בה וסימנה באצבעה על הקמיצה שלה כדי לסמל את טבעת האליפות בה תזכה. התקרית התפתחה לסערה תקשורתית בארצות הברית, וקיבלה אופי גזעני מפני שריס היא אפרו-אמריקאית וקלארק לבנה. לצידה של ריס עמדו כוכבי ה-NBA שאקיל אוניל ולברון ג'יימס, והגברת הראשונה של ארצות הברית ג'יל ביידן אף הציעה להזמין לבית הלבן את שתי הקבוצות ולא רק את הזוכה, כנהוג, אך הדבר לא יצא לפועל. בסיום עונתה השלישית זכתה קלארק בתואר שחקנית השנה של AP, פרס נייסמית', שחקנית השנה של USBWA, בפרס ג'ון אר. וודן ובגביע וייד לשחקנית המכללות הטובה ביותר. היא נבחרה לאול-אמריקן פה אחד עונה שנייה ברציפות וזכתה שוב בפרס ננסי ליברמן. קלארק קבעה שיאים רבים במהלך טורניר אליפות המכללות בכדורסל לנשים 2023. היא השיגה 191 נקודות בסך הכל, יותר מכל שחקן בטורניר בודד, קבעה שיא שלשות למשחק הגמר (8) ורשמה 60 אסיסטים, שיא לטורניר יחיד. ב-15 באוקטובר 2023, במשחק הראווה Crossover at Kinnick, רשמה קלארק טריפל דאבל של 34 נקודות, 11 ריבאונדים ו-10 אסיסטים בניצחון 94–72 על אוניברסיטת דה פול לעיני 55,646 צופים, שיא חדש בכדורסל המכללות. ב-12 בנובמבר היא קלעה 24 נקודות, 11 אסיסטים ו-10 ריבאונדים בניצחון 94–53 על צפון איווה והפכה למלכת הסלים של אוניברסיטת איווה בכל הזמנים ולשנייה בהיסטוריה של חטיבה I (אחרי סברינה יונסקו) שרושמת טריפל דאבל בארבע עונות שונות. שבוע לאחר מכן קלעה 35 נקודות לצד 10 אסיסטים ו-7 חטיפות בניצחון 113–90 על דרייק והפכה לשיאנית המשחקים עם לפחות 30 נקודות בתולדות חטיבה I. ב-30 בדצמבר רשמה קלארק 35 נקודות ו-10 אסיסטים בניצחון 94–71 על מינסוטה והפכה לשיאנית הביג טן באסיסטים, ובסיום שנת 2023 נבחרה לצד עם אנג'ל ריס לספורטאית השנה של ספורטינג ניוז. ב-31 בינואר 2024 קלעה 35 נקודות בניצחון 110–74 על אוניברסיטת נורת'ווסטרן והפכה למלכת הסלים של הביג טן בכל הזמנים עם 3,424 נקודות בקריירה, ב-15 בפברואר הפכה למלכת הסלים של ה-NCAA בכל הזמנים עם 3,569 נקודות לאחר שקלעה שיא קריירה של 49 בניצחון 106–89 על מישיגן, וב-28 בפברואר הפכה לשיאנית הנקודות בכדורסל הנשים במכללות עם 3,650 לאחר שקלעה 33 נקודות בניצחון 108–60 על מינסוטה. באותו משחק שברה את שיא השלשות בקריירה בביג טן ואת שיא השלשות לעונה של ה-NCAA. ב-3 במרץ עברה את פיט מרוויץ' והפכה למלכת הסלים של חטיבה I בכל הזמנים, לגברים או לנשים, וב-9 במרץ קלעה את השלשה ה-163 בעונה ושברה את שיאו של סטפן קרי לשלשות בעונה יחידה ב-NCAA, לגברים או נשים. קלארק הובילה את איווה לזכייה שלישית ברציפות בטורניר הביג טן ונבחרה שוב ל-MOP, ובניצחון 64–54 על וירג'יניה המערבית בסיבוב השני של טורניר ה-NCAA שברה את שיא הנקודות לעונה יחידה ב-NCAA עם 1,110. ברבע הגמר הובילה את קבוצתה לניצחון 94–87 על לואיזיאנה סטייט בשחזור הגמר משנה שעברה ונבחרה ל-MOP של אזור אולבני 2 לאחר שקלעה 41 נקודות ושברה את שיא השלשות בקריירה ב-NCAA עם 537. בחצי הגמר קלעה קלארק 21 נקודות בניצחון 71–69 על אוניברסיטת קונטיקט במשחק ששבר את שיא הצופים למשחק כדורסל נשים, שיא שנשבר יומיים בלבד לאחר מכן בהפסד איווה בגמר 87–75 לאוניברסיטת קרוליינה הדרומית, בו קלעה 30 נקודות ושברה את שיא הנקודות ברבע אחד בגמר הטורניר עם 18 ברבע הראשון. בסיום העונה נבחרה קלארק לשחקנית השנה בביג טן, גביע וייד, פרס נייסמית', פרס ג'ון אר. וודן, שחקנית השנה בכדורסל המכללות של AP וגביע הונדה לספורטאית השנה במכללות. בנוסף היא זכתה בפעם השלישית ברציפות בפרס ננסי ליברמן ונבחרה לקבוצת השנה בארצות הברית ולשחקנית השנה של USBWA לאחר שהעמידה ממוצעים של 31.6 נקודות, 8.9 אסיסטים ו-7.4 ריבאונדים למשחק. קלארק סיימה את הקריירה עם ממוצע של 28.42 נקודות למשחק, שיא בחטיבה I, וסיימה ראשונה בהיסטוריה של ה-NCAA בנקודות (3,951) ושלשות (548), שנייה בטריפל דאבלים (17) ושלישית באסיסטים (1,144). באפריל 2024 הודיעה אוניברסיטת איווה כי מספר 22 שלבשה יוצא לגמלאות. ב-15 באפריל נבחרה קלארק בבחירה הראשונה בדראפט ה-WNBA ‏2024 על ידי אינדיאנה פיבר. ב-3 ביולי 2024 היא נבחרה למשחק האולסטאר של ה-WNBA עם הכי הרבה קולות (700,735) ב-6 ביולי הפכה לרוקית הראשונה בתולדות ה-WNBA ולשחקנית הראשונה של אינדיאנה שרושמת טריפל דאבל, לאחר שרשמה 19 נקודות, 13 אסיסטים ו-12 ריבאונדים בניצחון 83–78 על ניו יורק ליברטי. ב-17 ביולי היא שברה את שיא הליגה בכל הזמנים לאסיסטים במשחק אחד עם 19 בהפסד לדאלאס וינגס, ב-13 בספטמבר שברה את שיא האסיסטים לעונה עם 317 אסיסטים (סיימה עם 337) וב-15 בספטמבר שברה את שיא הנקודות לרוקית בעונה (769). היא נבחרה לרוקי השנה ב-WNBA והובילה את קבוצתה לפלייאוף לראשונה מאז 2016, בו הפסידה 0–2 לקונטיקט סאן בסיבוב הראשון. קלארק ייצגה את ארצות הברית באליפות האמריקות עד גיל 16 2017 בבואנוס איירס, ארגנטינה, וזכתה עימה לאחר שקלעה 8.8 נקודות בממוצע למשחק מהספסל. ב-2019, בגיל 17 בלבד, היא שיחקה בגביע העולם בכדורסל נשים עד גיל 19 בבנגקוק, תאילנד, קלעה 5.3 נקודות בממוצע למשחק וזכתה עם ארצות הברית בגביע עם מאזן 7–0. קלארק הופיעה גם בגביע העולם עד גיל 19 2021 בדברצן, הונגריה, והפעם הובילה את נבחרתה לזכייה עם ממוצעים של 14.3 נקודות, 5.6 אסיסטים ו-5.3 ריבאונדים למשחק, וכן נבחרה לחמישיית הטורניר ול-MVP שלו. במרץ 2024 זומנה קלארק לסגל המורחב של נבחרת ארצות הברית בכדורסל נשים לטורניר הכדורסל באולימפיאדת פריז (2024), אך ביוני 2024 לא זומנה לסגל הסופי. קלארק גדלה בווסט דה מוין, איווה, פרוור של בירת המדינה דה מוין בה נולדה. אימה אן ממוצא איטלקי, אביה ברנט שיחק כדורסל ובייסבול בסימפסון קולג' אחיה הגדול בלייק שיחק פוטבול באוניברסיטת המדינה של איווה. היא קתולית ואף למדה בבית ספר תיכון קתולי. היא התמחתה בשיווק באוניברסיטת איווה ובשלוש שנותיה האחרונות זכתה בתואר "אול-אמריקן אקדמית" המוענק לשחקניות מכללות המצטיינות בלימודיהן. קלארק הייתה אחת הכדורסלניות המשווקות ביותר בכדורסל המכללות, והיא השתתפה במסעות פרסום רבים, ביניהם של חברת המכוניות ביואיק, חברת בנקאות ההשקעות גולדמן זקס וחברת הביטוח State Farm. בתחילת עונת הג'וניור שלה חתמה קלארק על חוזה עם נייקי, ולאחר שנבחרה בדראפט ה-WNBA חתמה עם החברה על חוזה חדש של 28 מיליון דולר אמריקאי לשמונה שנים. בפברואר 2024 הפכו המרצ'נדייז של קלארק לנמכרים ביותר בהיסטוריה של ספורט המכללות. מדיה וקבצים בנושא קייטלין קלארק בוויקישיתוף אתר האינטרנט הרשמי של קייטלין קלארק (באנגלית) קייטלין קלארק, ברשת החברתית פייסבוק קייטלין קלארק, ברשת החברתית אקס (טוויטר) קייטלין קלארק, ברשת החברתית אינסטגרם פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-WNBA פרופיל, באתר פיב"א החדש Driven With Confidence: How Caitlin Clark Became A Hawkeye, ספורטס אילוסטרייטד, ‏22 באפריל 2020 How lifelong Iowan Caitlin Clark grew into a must-watch basketball star, Hawk Central, ‏5 בפברואר 2020 ‘We knew that she was the special one’: Caitlin Clark dominating in her first season with the Iowa women’s basketball team, The Daily Iowan, ‏23 במרץ 2021 How Caitlin Clark became the most exciting player in college basketball, Yahoo! Sports, ‏10 במרץ 2022 Iowa basketball star Caitlin Clark is using her spotlight to level the playing field in college athletics and inspire the next generation, Sporting News, ‏1 במרץ 2022 After a measured approach to trials, recruit Caitlin Clark riding high with USA basketball, ESPN, ‏30 במאי 2017 Analysis: Caitlin Clark has a chance to be the face of Iowa women's basketball, Hawk Central, ‏12 בנובמבר 2019 IPSWA announces 2018 girls basketball all-state teams, Iowa Print Sports Writers Association, ‏6 במרץ 2018 יהונתן גזלה, קייטלין קלארק נוגעת בשמים, באתר Hoops, ‏20 באוגוסט 2024 Dowling Catholic's Caitlin Clark, one of the nation's top juniors, nearly tops Iowa state record with 60 points in win, The Des Moines Register, ‏5 בפברואר 2019 Dowling Catholic High School student-athlete named Gatorade Iowa Girls Basketball Player of the Year, Gatorade, ‏8 במרץ 2019 For Caitlin Clark, bond with Iowa's staff, players was the difference, The Gazette, ‏14 בנובמבר 2019 2019 IPSWA girls basketball all-state teams announced, Iowa Print Sports Writers Association, ‏4 במרץ 2019 Dowling Catholic High School student-athlete named Gatorade Iowa Girls Basketball Player of the Year, Gatorade, ‏6 במרץ 2020 Dowling Catholic's Caitlin Clark named 2020 All-Iowa Girls' Athlete of the Year, The Des Moines Register, ‏18 ביוני 2020 2020 IPSWA girls basketball all-state teams announced; Clark named Miss Basketball, Iowa Print Sports Writers Association, ‏10 במרץ 2020 Dowling Catholic's Caitlin Clark, an Iowa recruit, named McDonald's All-American, The Des Moines Register, ‏23 בינואר 2020 'She's just Caitlin': Inside the national recruitment of Dowling's blue-chip guard Caitlin Clark, The Des Moines Register, ‏21 בפברואר 2019 Dowling's Caitlin Clark seeks a normal kid life while being sought by college elite, The Des Moines Register, ‏19 בפברואר 2018 פרופיל, באתר ESPN Point guard Caitlin Clark commits to Iowa Hawkeyes, ESPN, ‏12 בנובמבר 2019 Iowa women's basketball: Caitlin Clark's riveting collegiate debut pushes Hawkeyes past Northern Iowa, Hawk Central, ‏25 בנובמבר 2020 Caitlin Clark records first career triple-double against Western Illinois, The Daily Iowan, ‏22 בדצמבר 2020 Iowa Hawkeyes freshman Caitlin Clark breaking through as a top scorer, ESPN, ‏12 בפברואר 2021 Iowa women’s basketball beats Wisconsin for 24th-straight time, The Gazette, ‏28 בפברואר 2021 Iowa women's basketball: Caitlin Clark named Big Ten freshman of the year, misses out on POY, Hawk Central, ‏8 במרץ 2021 Monika Czinano, Caitlin Clark set Big Ten tournament records, earn all-tournament honors, The Gazette, ‏13 במרץ 2021 סיקור המשחק, באתר ESPN Clark Earns Dawn Staley Award, אוניברסיטת איווה, ‏2 באפריל 2021 USBWA Names Tamika Catchings Award, Coach of the Year Winners, United States Basketball Writers Association, ‏2 באפריל 2021 UConn's Bueckers, Iowa's Clark named 2021 WBCA NCAA Division I Co-Freshmen of the Year presented by adidas, Women's Basketball Coaches Association, ‏30 במרץ 2021 Caitlin Clark’s 44-point outburst sets career, Carver records, The Gazette, ‏2 בינואר 2022 Caitlin Clark notches triple-double in Iowa women’s basketball’s victory over Nebraska, The Daily Iowan, ‏16 בינואר 2022 רענן וייס, "כמו סטף קרי": שחקנית המכללות שמטריפה את ארה"ב, באתר ynet, 7 בפברואר 2022 Iowa's Caitlin Clark makes basketball history with second straight 30-point triple-double, ESPN, ‏21 בינואר 2022 פרופיל, באתר אוניברסיטת איווה Despite 46 points from Caitlin Clark, shorthanded Iowa women's basketball falls at Michigan, Hawk Central, ‏6 בפברואר 2022 Making history: Iowa women’s basketball wins 2022 Big Ten regular season, tournament titles, The Daily Iowan, ‏6 במרץ 2022 Iowa's Caitlin Clark B1G Player of Year, ספורטס אילוסטרייטד, ‏1 במרץ 2022 Creighton Bluejays stun Iowa Hawkeyes in NCAA women's basketball tournament, hold Caitlin Clark to 15 points, ESPN, ‏20 במרץ 2022 Clark, Czinano Named WBCA All-Americans, אוניברסיטת איווה, ‏31 במרץ 2022 Caitlin Clark Claims 2 Point Guard Awards, ספורטס אילוסטרייטד, ‏3 באפריל 2022 Iowa's Caitlin Clark has 45, critical of defense in loss to NC State, ESPN, ‏2 בדצמבר 2022 Caitlin Clark breaks Big Ten triple-double record as Iowa women’s basketball blows out Wisconsin, The Daily Iowan, ‏4 בדצמבר 2022 Iowa's Caitlin Clark reaches 2,000-point mark in 75th game, ESPN, ‏21 בדצמבר 2022 Iowa women's basketball star Caitlin Clark repeats as Big Ten player of the year, Hawk Central, ‏28 בפברואר 2023 Caitlin Clark B1G Ten Player of Year Again, ספורטס אילוסטרייטד, ‏28 בפברואר 2023 Iowa wins Big Ten tourney behind Caitlin Clark's 10th career triple-double, ESPN, ‏5 במרץ 2023 מג'יק ג'ונסון: "קייטלין קלארק הגיעה להישג שחסר לי וללארי בירד", באתר ערוץ הספורט, 3 באפריל 2023 "טובה יותר מג'ורדן?": כוכבת המכללות ממשיכה לשגע את ארה"ב, באתר ynet, 27 במרץ 2023 Caitlin Clark's triple-double powers Iowa into Final Four, ESPN, ‏27 במרץ 2023 שיא נוסף בדרך לגמר: עוד הופעה מטורפת לכוכבת המכללות, באתר ynet, 1 באפריל 2023 Caitlin Clark Leads Iowa to Stunning Upset Over Undefeated South Carolina, ספורטס אילוסטרייטד, ‏1 באפריל 2023 Caitlin Clark's record-breaking NCAA tournament run, by the numbers, NCAA, ‏2 באפריל 2023 Mulkey's challenge is dealing with 'special' player in Clark, Quad-City Times, ‏1 באפריל 2023 בפעם הראשונה בהיסטוריה: לואיזיאנה סטייט אלופת המכללות לנשים, באתר ynet, 3 באפריל 2023 'Very emotional' Mulkey leads LSU to elusive national title, ESPN, ‏2 באפריל 2023 גם לברון ושאקיל התערבו: הטראש טוק שהפך לסערה גזענית, באתר ynet, 4 באפריל 2023 Iowa's Caitlin Clark wins Wade Trophy, AP women's basketball Player of the Year awards, USA Today, ‏30 במרץ 2023 Caitlin Clark Wins Ann Meyers Drysdale Award, אוניברסיטת איווה, ‏31 במרץ 2023 Iowa's Caitlin Clark Wins 2023 John R. Wooden Award Presented by Wendy's Women's Player of the Year, פרס ג'ון ר. וודן USBWA unveils 2022-23 women's All-America Team, USBWA, ‏15 במרץ 2023 Caitlin Clark Wins Nancy Lieberman Award, אוניברסיטת איווה, ‏1 באפריל 2023 לעיני 55,646 צופים: נשבר שיא קהל במשחק כדורסל נשים, באתר ynet, 16 באוקטובר 2023 Caitlin Clark becomes Iowa's all-time leader scorer as No. 3 Hawkeyes defeat Northern Iowa, 94-53, AP, ‏12 בנובמבר 2023 Iowa's Clark breaks Plum's NCAA 30-point game record, The Athletic, ‏20 בנובמבר 2023 Caitlin Clark’s latest trick: Big Ten’s all-time leader in assists, The Gazette, ‏30 בדצמבר 2023 Caitlin Clark and Angel Reese are The Sporting News Athletes of the Year, Sporting News, ‏19 בדצמבר 2023 Iowa's Caitlin Clark takes No. 2 spot on all-time scoring list, ESPN, ‏31 בינואר 2024 Iowa's Caitlin Clark breaks NCAA women's hoops scoring record, ESPN, ‏15 בפברואר 2024 Caitlin Clark passes Lynette Woodard for major-college record, ESPN, ‏28 בפברואר 2024 Iowa's Caitlin Clark breaks Big Ten 3-pointers record after hot start against Minnesota, The Des Moines Register, ‏28 בפברואר 2024 Caitlin Clark makes more history, sets NCAA single-season 3-pointers record, On3, ‏28 בפברואר 2024 יותר מהגברים: קייטלין קלארק שברה שיא מכללות בן 54 שנים, באתר ynet, 3 במרץ 2024 השאירה את סטף קרי מאחור: שיא מטורף חדש לכוכבת המכללות, באתר ynet, 10 במרץ 2024 Caitlin Clark awards watch: All the honors Iowa star earned for historic 2023-24 season, USA Today, ‏5 במרץ 2024 Clark scores 32 as top seed Iowa holds on to beat West Virginia 64-54, AP, ‏26 במרץ 2024 שנה לאחר ההפסד הצורב בגמר - קייטלין קלארק השיגה נקמה מתוקה, באתר ynet, 2 באפריל 2024 Caitlin Clark leads Iowa win in LSU rematch to reach Final Four, ESPN, ‏1 באפריל 2024 הכוכבת ששוברת גם את שיאי הרייטינג בטלוויזיה: שיגעון קייטלין קלארק נמשך, באתר וואלה, 7 באפריל 2024 הרבה מעל ה-NBA: קייטלין קלארק שברה עוד שיא רייטינג, אבל "אמריקה שונאת", באתר וואלה, 9 באפריל 2024 מושלמת: דרום קרוליינה אלופת המכללות, באתר ערוץ הספורט, 8 באפריל 2024 Iowa star Caitlin Clark pours in 30 points in final NCAA game but Hawkeyes fall to South Carolina, AP, ‏8 באפריל 2024 Caitlin Clark’s college career is over but her impact on the game is not. The numbers back that up, AP, ‏8 באפריל 2024 Clark 'thankful' as she bids farewell to Iowa, will have jersey retired, ESPN, ‏10 באפריל 2024 הטירוף נמשך: קייטלין קלארק נבחרה ראשונה בדראפט ה-WNBA, באתר ynet, 16 באפריל 2024 Rosters Set for AT&T WNBA All-Star 2024 on July 20, ליגת ה-WNBA, ‏3 ביולי 2024 Clark racks up first triple-double by WNBA rookie, ESPN, ‏6 ביולי 2024 "פשוט מדהימה": קייטלין קלארק שברה את שיא ה-WNBA באסיסטים, באתר ynet, 18 ביולי 2024 כבר בתור רוקית: קייטלין קלארק שברה את שיא האסיסטים לעונה ב-WNBA, באתר ynet, 14 בספטמבר 2024 שיא WNBA נוסף תוך יומיים: קייטלין קלארק לא עוצרת, באתר ynet, 16 בספטמבר 2024 מישהו מופתע? קייטלין קלארק זכתה בתואר רוקית העונה ב-WNBA, באתר ynet, 28 בספטמבר 2024 סערה גזענית וקריצה ללברון: גם אחרי שהודחה, קייטלין קלארק היא הסיפור, באתר וואלה, 28 בספטמבר 2024 Dowling’s Clark relishes time with USA national team in Argentina, The Des Moines Register, ‏15 ביוני 2017 פרופיל, באתר גביע העולם בכדורסל נשים עד גיל 19 2019 Mission accomplished: MVP Clark embraces leadership role to spur USA to more gold, פיב"א, ‏17 באוגוסט 2021 Caitlin Clark to the Olympics? USA Basketball names her to training camp roster, USA Today, ‏28 במרץ 2024 US opts for experience and versatility on Olympic women's basketball roster, passes on Caitlin Clark, Associated Press, ‏11 ביוני 2024 Caitlin Clark Is Piling Up Points and Records at Her Own (Fast) Pace, New York Times, 27 בפברואר 2022 Caitlin Clark: How The Catholic Star Captivated A Nation And Rewrote The Record Books, Religion Unplugged, ‏4 באפריל 2024 2023-24 Academic All-America® Women's Basketball Teams announced for all NCAA and NAIA divisions, Academic All-America College basketball's most marketable players, starting with Aliyah Boston and Drew Timme, ESPN, ‏25 באוגוסט 2022 Which brands does Caitlin Clark endorse? A complete list of her NIL deals, אס, ‏5 באפריל 2024 Caitlin Clark's NIL deal with Nike further accentuates her value to college basketball, Hawk Central, ‏11 באוקטובר 2022 אפילו סטף קרי לא שכנע: המרוץ אחרי קייטלין קלארק, באתר ערוץ הספורט, 20 באפריל 2024 עקפה את הגברים: שיא מטורף נוסף לקייטלין קלארק, באתר ynet, 21 בפברואר 2024